Ekow Panyin Okyere Eduamoah

Ekow Panyin Okyere Eduamoah yɛ Ghana amammuifoɔ na ɔyɛ mmarahyɛ baguani a ɔgyina Gomoa Apueeɛ mantam ananmu wɔ mfinimfini mantam mu wɔ Ghana.

 Mfitiase asetra ne nhomasua 
Wɔwoo Ekow wɔ Ɔbɛnem bosome ne da a ɛtɔ wɔ afe 1972 wɔ Potsin, kurow bi a ɛwɔ Ghana Mfinimfini Mantam mu. Ɔyɛ obi a wawie Cape Coast Suapɔn a ɔnyaa Diploma wɔ Management Studies mu wɔ afe 2006 mu

 Amanyɔsɛm 
Ɔyɛ  National Democratic Congress no muni. Wɔdii kan paw no sɛ mmarahyɛ bagua no muni sɛ ɔmmɛgyina Gomoa East Constituency ananmu wɔ afe 2008 Ghana Amansan Abatoɔ no mu. Enti ogyinaa amansin no ananmu wɔ ɔman a ɛto so 4 no mmarahyɛ bagua a ɛto so 5 no mu. Wɔde abatow 18,908 na ɛpaw no wɔ abatow a ɛfata a wɔtow nyinaa mu 35,212, a ɛne abatow a ɛfata nyinaa mu ɔha biara mu nkyem 53.70 yɛ pɛ. Wɔpaw no sen Richmond Sam Quarm a ofi New Patriotic Party, Kofi Otu a ofi Democratic Freedom Party ne Richmond K. Anwumanyi Grant a ofi Convention People’s Party mu. Eyinom nyaa ɔha biara mu nkyem 37.77, ɔha biara mu nkyem 0.76 ne ɔha biara mu nkyem 7.78 wɔ abatow a ɛfata a wɔtow nyinaa mu. Ɔsan nso dii nkonim wɔ ne sanba a ɔsan paw no sɛ ɔbɛkɔ adwuma no mu wɔ afe 2012 Amansan Abatoɔ no mu nanso ɔdii nkoguo wɔ ne mprɛnsa so a wɔsan paw no sɛ ɔbɛkɔ adwuma no mu wɔ afe 2016 Amansan Abatoɔ mu. Na ɔyɛ boayikuw a ɛhwɛ Bɔbeasu ne Mmofra, Adwumayɛ, Asetra mu Yiyedi ne Ɔman, Ɔmanfo Akontaabu so no muni.  Kojo Asemanyi a ofi  New Patriotic Party kuw no mu na odii n’ade.

 Adwumafa 
Ɔyɛ nhomasua ho nimdefo/ɔkyerɛkyerɛfo na na ɔyɛ Multi-Care Preparatory School a ɛwɔ Gomoa-Potsin no wura.

 Ankorankoro asetra 
Ekow aware na ɔwɔ mma baanu. Ɔyɛ Kristoni (Methodistni).

 Beaɛ a menyaa mmoa fii 

Nkyekyεmu:Ghana mmrahyɛbadwafoɔ 2017–2021